15/06/2018 | Administración LocalMunicipal
A Coruña
Área de Rexeneración Urbana e Dereito á Vivenda
Mobilidade
Anuncio de aprobación da delimitacion do ámbito da cidade vella como área de preferencia peonil

ANUNCIO DE APROBACIÓN DA DELIMITACION DO ÁMBITO DA CIDADE VELLA COMO ÁREA DE PREFERENCIA PEONIL O Concelleiro de Mobilidade Sostible, por delegación do Alcalde, o 1 de xuño de 2018, asinou a Resolución que se transcribe a continuación. O que se fai público, advertindo que contra esta resolución, que pon fin á vía administrativa, poderase interponer recurso potestativo de reposición ante a Alcaldía no prazo dun mes, ou ben recurso contencioso-administrativo directamente ante o Xulgado do Contencioso Administrativo no prazo de DOUS MESES, a contar desde o día seguinte ao recibo desta notificación, non podendo interpoñer o recurso contencioso-administrativo ata que sexa resolto expresamente ou se produciu a desestimación presunta do recurso de reposición interposto. Todo iso de conformidade co que establecen os arts.123 e 124 da Lei 39/2015 de 1 de outubro do Procedemento Administrativo Común das Administracións Públicas, en relación cos arts.8, 10, 25 e 46.1 da Lei 29/98, de 13 de xullo, Reguladora da Xurisdición Contencioso Administrativa (LJCA). Contra a resolución expresa do recurso de reposición, poderá interpoñer recurso contencioso-administrativo ante a Sala correspondente do Tribunal Superior de Xustiza de Galicia no prazo de DOUS MESES, contados desde o día seguinte á recepción da a súa notificación. Se a resolución non fora expresa o prazo será de SEIS MESES, a contar desde o seguinte a aquel en que se produza o acto presunto, polo que se entenda desestimada a solicitude (arts.8,10, 25 e 46 LJCA citados). Sen prexuízo do anterior, poderá exercitar calquera outro recurso que estime oportuno (art.88.3, in fine, Lei 39/2015 de 1 de outubro do Procedemento Administrativo Común das Administracións Públicas). RESOLUCIÓN PRIMEIRO.–Deixar sen efecto o Decreto da Concelleira delegada de Tráfico, Mobilidade e Uso e Utilización do Dominio Público Local de data 28 de xullo de 2014. SEGUNDO.–Establecer a delimitación do ámbito interior da Cidade Vella como área de preferencia peonil. TERCEIRO.–Delimitar como ámbito interior da Cidade Vella o comprendido dentro do perímetro formado pola Praza de María Pita (con fachada posterior a cálea Capitán Troncoso ou Praza Ángeles, números do 1 ao 11), María Barbeito, Paseo da Dársena, Paseo do Parrote, Paseo do Xeneral Sir John Moore, rúa San Francisco, rúa Maestranza, Campo da Estrada e Xeral Aleson. CUARTO.–Dentro do ámbito interior da Cidade Vella e no Paseo do Parrote, non se poderá circular excepto:  Vehículos que realicen labores de carga e descarga en horario de 6:00 a 11:00 horas, os sete días da semana.  Vehículos autorizados para circular. Estes vehículos poderán parar dentro do ámbito interior da Cidade Vella sinalado no punto TERCEIRO, sempre que non exceda de 15 minutos, nin interrompan a circulación.  Vehículos cualificados como de Servizo Público que non excedan de 8 metros de longo.  Vehículos habilitados para aparcar nas reservas de espazo autorizadas.  Vehículos clientes acceso Hotel Finisterre polo Paseo do Parrote. QUINTO.–Dentro do ámbito interior da Cidade Vella non se poderá estacionar excepto:  Vehículos que realicen labores de carga e descarga en horario de 6:00 a 11:00 horas os sete días da semana, sen interromper a circulación.  Vehículos ocupados por titulares de cartón de estacionamento de discapacitados nas prazas habilitadas para iso.  Vehículos autorizados para estacionar nas reservas de espazo delimitadas. SEXTO.–Poderán obter o distintivo de vehículos autorizados para circular: 1. Aqueles cuxo titular estea empadroado nun domicilio dentro do ámbito interior ou nas rúas que delimitan o perímetro segundo o establecido no apartado TERCEIRO, o domicilio fiscal do vehículo coincida co do padrón e estean ao corrente no pago do IVTM.2. Vehículos cuxos titulares non estean empadroados no ámbito sinalado, pero que sexan titulares de prazas de garaxe sempre que acrediten o uso das prazas mediante título de propiedade ou contrato de aluguer.3. Vehículos de empresa ou leasing/renting, cuxo condutor habitual estea empadroado nun domicilio dentro do ámbito interior ou nas rúas que delimitan o perímetro segundo o establecido no apartado TERCEIRO.4. Os locais comerciais situados no ámbito interior ou nas rúas que delimitan o perímetro segundo o establecido no apartado TERCEIRO, poderán obter un único distintivo nominativo por local, xustificando a licenza de actividade en vigor ou acheguen certificado de situación no censo de actividades económicas da AEAT.5. O resto de locais con actividade institucional, de equipamentos, hostaleira, social, cultural ou similares, que xustifiquen a actividade documentalmente, situados no ámbito interior ou nas rúas que delimitan o perímetro segundo o establecido no apartado TERCEIRO, poderán así mesmo obter un único distintivo nominativo por local.6. Os titulares das autorizacións de reservas de espazo poderán obter tantos distintivos como prazas teña a reserva.7. As persoas empadroadas no ámbito sinalado que xustifiquen problemas de mobilidade poderán obter un distintivo nominativo para facilitar os seus desprazamentos. Este distintivo faculta ao seu titular a parar dentro do ámbito interior da Cidade Vella sinalado no punto TERCEIRO, sempre que non exceda de 15 minutos e non interrompa a circulación.8. Poderanse obter distintivos temporais naqueles casos nos que se xustifique a necesidade de acceso ao ámbito interior. SÉTIMO.–Establécese unha zona de estacionamento para uso exclusivo daqueles vehículos con distintivo de vehículo autorizado, na contorna do Instituto Oceanográfico, así como na zona que sexa delimitada por sinalización horizontal e vertical. OITAVO.–Publicar o presente Decreto no Boletín Oficial da Provincia, entrando en vigor o 25 de xuño de 2018. A Coruña, 01 de xuño de 2018. O Concelleiro de Mobilidade Sostible Daniel Díaz Grandío ANEXO Relación de rúas Avda. Porta de Aires (escaleiras a M.ª Pita) Rúa Amargura Rúa Ángeles Rúa Capitán Troncoso Rúa Cortaduría Rúa Damas Rúa de Herrerías Rúa de Zapatería Rúa Xeral Alesón Rúa Isabel López Gandalla Rúa Maestranza Rúa María Barbeito Rúa Marqués de Cerralbo (escaleiras a María Pita). Rúa A nosa Señora do Rosario Rúa Parrote Rúa Príncipe Rúa Porta de Aires Rúa Reixa Dourada Rúa Repeso Rúa San Carlos Rúa San Francisco Rúa Santa María Rúa Santiago Rúa Santo Domingo Rúa Sinagoga Rúa Tabernas Rúa Tinajas Rúa Veeduría Canellón Herrerías Canellón San Benito Campo da Estrada Paseo da Dársena Paseo do Parrote Paseo Sir John Moore Praza Ángeles Praza Constitución Praza Cortaduría Praza Xeral Azcárraga Praza Xeral Cánovas Lacruz Praza de María Pita, números do 1 ao 11 Praza Parrote Praza Santa Bárbara Praza Santo Domingo Rúa Alfonso IX Travesía Herrerías Travesía Príncipe Travesía Porta de Aires Travesía Padilla Travesía Tabernas Travesía Zapatería A Coruña, 4 de xuño de 2018. O Director de Espazo Público e Mobilidade Jorge Juan Cao Abad